|  |
| --- |
| HPA logo C:\Users\vbulic\Desktop\husim_veliki.jpg C:\Users\vbulic\AppData\Local\Microsoft\Windows\Temporary Internet Files\Content.Outlook\3XGGGDLI\suhuh_veliki.jpg  **XII. SAVJETOVANJE UZGAJIVAČA GOVEDA U REPUBLICI HRVATSKOJ** |

|  |
| --- |
| **HRVATSKA POLJOPRIVREDNA AGENCIJA I SREDIŠNJI SAVEZI UZGAJIVAČA POZIVAJU VAS NA XII. SAVJETOVANJE UZGAJIVAČA GOVEDA, KOJE ĆE BITI ODRŽANO 25. i 26. SIJEČNJA 2017. GODINE U SISKU (HOTEL „PANONIJA“)**  **VESELIMO SE VAŠEM DOLASKU!** |
| **CILJ** |
| Cilj savjetovanja je informiranje i edukacija, kako uzgajivača goveda, tako i stručnjaka iz najvažnijih područja: zakonska legislativa, agrarna politika, ruralni razvoj, selekcija i uzgoj, držanje i hranidba goveda, proizvodnja i kvaliteta stočarskih proizvoda, marketing i tržište, zdravstvena zaštita i preventiva, tehnologija proizvodnje i očuvanja stočne hrane itd. Predavanja će održati profesori Agronomskog i Veterinarskog fakulteta iz Zagreba, te Poljoprivrednog fakulteta iz Osijeka, zatim stručnjaci Ministarstva poljoprivrede, Hrvatskog veterinarskog instituta i Hrvatske poljoprivredne agencije, uzgajivači, te predavač iz Austrije. Temeljem ranijih iskustava može se zaključiti da je savjetovanje postalo središnje mjesto susreta uzgajivača i stručnjaka, stjecanja korisnih i primjenjivih spoznaja, mjesto razmjene iskustava, te uspostavljanja novih poslovnih odnosa. |
| **PROGRAM** |
| Program dvodnevnog savjetovanja je dostupan na web stranici HPA ([*www.hpa.hr*](http://www.hpa.hr)). Predavanja pokrivaju najvažnija govedarska područja, s posebnim naglaskom na mogućnosti održavanja i razvoja ove proizvodnje u Hrvatskoj. Jedna od novosti ovogodišnjeg savjetovanja je panel rasprava s temom „Mesno govedarstvo“, a koja ima za cilj analizirati trenutno stanje, probleme i razvojne mogućnosti u ovom sektoru. Važno mjesto zauzima promocija lokalnih proizvoda, koji će biti predstavljeni kroz manifestacije „Doručak s hrvatskih farmi“ i „Lokalni mliječni proizvodi“. |
| UVJETI SMJEŠTAJA |
| Sudionici Savjetovanja mogu koristiti smještaj (dvokrevetna soba) u hotelu „Panonija“**.**  **Cijena** smještaja za vrijeme trajanja Savjetovanja (**ručak, večera, noćenje, doručak**) iznosi:   * **puni pansion u dvokrevetnoj sobi po cijeni od 250,00 kn/osobi**   **Cijene su izražene s PDV-om, boravišnom pristojbom i osiguranjem**  Sudionici Savjetovanja koji koriste hotelski smještaj svoje troškove plaćaju sami na recepciji hotela (gotovinom ili karticom). |
| **KOTIZACIJA I PRIJAVA** |
| Kotizacija pokriva troškove vezane uz pripremu savjetovanja (izrada pisanih materijala, priprema predavanja i drugi troškovi). Plaćanjem kotizacije sudionici stječu pravo na prisustvovanje predavanjima i radne materijale. Kotizacija se uplaćuje na dan registracije sudionika Savjetovanja (25. ili 26. siječnja 2017. godine).  **Kotizacija za sudionike savjetovanja iznosi 150,00 kuna**.Bračni parovi sudionici savjetovanja imaju pravo na popust, te plaćaju zajedničku kotizaciju u iznosu od **200,00 kuna**.  Prijavnica za sudjelovanje na savjetovanju je dostupna u područnom uredu HPA ili na web stranici HPA ([*www.hpa.hr*](http://www.hpa.hr)). Popunjenu prijavnicu potrebno je dostaviti elektronskom poštom ([*govedarstvo@hpa.hr*](mailto:govedarstvo@hpa.hr)) i fax-om (01 3903 192); ali je također moguće izvršiti prijavu u područnom uredu HPA ili na tel: 01 3903 129. |
| **INFORMACIJE** |
| Sve informacije zainteresirani mogu dobiti putem  tel: 01 3903 129, 01 3903 123; fax: 01 3903 192; e-mail: [*govedarstvo@hpa.hr*](mailto:govedarstvo@hpa.hr)  HRVATSKA POLJOPRIVREDNA AGENCIJA, Odjel za govedarstvo |